Bolesť  Vnutorna časť nohy
Boli ma kosť na nohe od palca k členku  viacej boli v noci ked je v klude cit ze je tepla
Dobrý deň,
ďakujeme za prejavenú dôveru.
Príčin bolestí nohy môže byť viacero. Môže sa jednať o bolesť v dôsledku úrazu, podvrtnutia členku či zlomeniny. Bolesť chodidla môžu spôsobovať aj metabolické ochorenia (napríklad diabetes mellitus a ním zapríčinené komplikácie). Bolesti priehlavku sa často objavujú aj ako dôsledok dlhodobého preťažovania (u športovcov, pri nadmernej váhe, obezite). Nadmerné zaťažovanie chodidla môže viesť k tuhosti chodidla, obmedzeniu pohybu, až zápalu šliach.
Vzhľadom k tomu, že popisujete pocit tepla v bolestivom mieste, môže to byť príznak zápalu. Na krátkodobú úľavu je možné použiť protizápalové lieky s lokálnym účinkom vo forme
gélu
(maximálne 14 dní), alebo so
systémovým účinkom
(liečba bez porady s lekárom nesmie presiahnúť 3 dni).
Na presné určenie príčiny bolesti je však potrebné lekárske vyšetrenie.
Prajem skorú úľavu od ťažkostí.
S pozdravom
PharmDr. Veronika Kiabová